27 Januarie

27 Januarie is die 27ste dag van die jaar in die Gregoriaanse kalender. Daar volg nog 338 dae in die res van die jaar (339 in skrikkeljare).

Gebeure 

 1606 – Die verhoor van Guy Fawkes, wat die Engelse parlement wou opblaas, en sy samesweerders begin.
 1720 – Pous Clemens XI verklaar suster Humility (Rosanna) heilig.
 1738 – Carlo Rezzonico (later Pous Clemens XIII) word kardinaal-diaken van San Nicola in Carcere.
 1798 – 10500 Franse troepe marsjeer die Waadt (gebied om Lausanne) binne en verlang ´n losprys van 700000 Frank van die Switserse Bondgenootskap. Die Franse stig die “Lemaniese Republiek” met hoofstad Lausanne.
 1843 – Pous Gregorius XVI stel vier nuwe kardinale aan, waaronder Francesco di Paola Villadecani, aartsbiskop van Messina.
 1861 – Ds. A.J. Begemann word as die eerste predikant van Pretoria bevestig.
 1888 – Die National Geographic Society, uitgewer van die National Geographic tydskrif, word gestig.
 1926 – Die Skot John Logie Baird stel die eerste werkende TV-stelsel in Londen bekend.
 1932 – Marjorie Hingle word in ’n Johannesburgse tussenverkiesig die eerste vrou wat in Suid-Afrika stem.
 1945 – Die Rooi Leër bevry 7 500 gevangenes wat deur Nazi-personeel in die Auschwitz-konsentrasiekampe in Oświęcim (Duits: Auschwitz), Pole agtergelaat is.
 1951 – Kerntoetse begin by die Nevada-Toetsterrein met ’n een-kiloton atoombom wat op Frenchman Flats laat val is.
 1967 – Die Apollo 1 ruimtetuig word deur ’n brand vernietig by die Kennedy-ruimtesentrum. Ruimtevaarders Gus Grissom, Edward Higgins White en Roger B. Chaffee sterf in die voorval.
 1973 – In Parys word ooreenkomste onderteken om die Viëtnam-oorlog te beëindig.
 1996 – Die bewind van Nigerië se eerste demokraties verkose president, Mahamane Ousane, word in ’n staatsgreep omvergewerp. Kol. Barne Mainassara Ibrahim word die staatshoof.
 1998 – Oud-pres. F.W. de Klerk erken ’n verhouding met Elita Georgiades, die vrou van ’n Griekse sakeman.
 2002 – Meer as 1000 mense sterf en duisende word haweloos gelaat, toe bomontploffings in ’n weermagmagasyn in Lagos, Nigerië – per ongeluk deur ’n brand veroorsaak – tot massa-paniek lei.
 2015 – 'n Moord op drie gesinslede van die Van Breda-familie en die besering van 'n ander vind plaas op die De Zalze-gholflandgoed in Stellenbosch.

Geboortes 

 1756 – Wolfgang Amadeus Mozart, Oostenrykse komponis († 1791).
 1775 – Friedrich Schelling, Duitse filosoof († 1854).
 1805 – Samuel Palmer, Britse waterverfskilder († 1881).
 1814 – Eugène Viollet-le-Duc, Franse argitek († 1879).
 1832 – Lewis Carroll, Britse wiskundige en skrywer († 1898).
 1859 – Wilhelm II van Duitsland, laaste koning van Pruise en keiser van Duitsland († 1941).
 1940 – James Cromwell, Amerikaanse akteur.
 1949 – Fanie Olivier, Suid-Afrikaanse digter.
 1964 – Bridget Fonda, Amerikaanse aktrise.
 1966 – Tamlyn Tomita, Amerikaanse aktrise.
 1969 – Patton Oswalt, Amerikaanse komediant.
 1970 – Martin Watt, Suid-Afrikaanse komponis.
 1980 – Marat Safin, Russiese tenisspeler.

Sterftes 
 457 – Marcianus van Bisantium, Bisantynse keiser (* 392).
 672 – Pous Vitalianus, 76ste pous van die Rooms-Katolieke Kerk (* circa 600).
 847 – Pous Sergius II, 102de pous van die Rooms-Katolieke Kerk (* onbekend).
 1901 – Giuseppe Verdi, Italiaanse komponis (* 1813).
 1910 – Thomas Crapper, Britse loodgieter en sakeman (* 1836).
 1931 – Johanna Luyt, Suid-Afrikaanse komponis (* onbekend).
 1962 – Alfred Bitini Xuma, Suid-Afrikaanse leier, aktivis en ANC-president van 1940 tot 1949 (* 1893).
 1974 – J.J.G. Grobbelaar, Suid-Afrikaanse inspekteur van onderwys en skrywer van jeuglektuur (* 1907).
 1983 – Louis de Funès, Franse akteur (* 1914).
 1986 – Lilli Palmer, Duitse aktrise (* 1914).
 2006 – Chris Heunis, Suid-Afrikaanse regter, politikus, kabinetslid van die Nasionale Party (* 1927).
 2012 – Reza de Wet, Afrikaanse skrywer en dramaturg (* 1952).
 2018 – Ingvar Kamprad, Sweedse sakemagnaat en stigter van Ikea (* 1926).
 2021 – Cloris Leachman, Amerikaanse aktrise. (* 1926).

Vakansie-, vierings- en waarnemingsdae 
 Feesdag van Pous Vitalianus in die Rooms-Katolieke Kerk en die Ortodokse Kerk.

Gepubliseer

Teologie
 1343 – Die bul Unigenitus, wat die mag van die pous regverdig en die gebruik van aflate magtig, deur Pous Clemens VI.

Januarie